|  |  |
| --- | --- |
| **ROMÂNIA** | **JUDECĂTORIA CURTEA DE ARGEŞ** **Operator de date cu caracter personal: 5012**  **Curtea de Argeş, str. Negru Vodă nr. 83, Judeţul Argeş**  **Telefon: 0248-722370; fax: 0248-726772**  **www-ag.ro/judecatoria**  jud-curteadearges@just.ro |

**RAPORTUL ANUAL DE ACTIVITATE**

**2020**



**CUPRINS**

1. **DATE STATISTICE PRIVIND ACTIVITATEA INSTANŢEI**

I.1. Volumul de activitate

I.2. Încărcătura pe judecător şi pe scheme

I.3. Indicatori de eficienţă

I.4. Indicii de atacabilitate a hotărârilor judecătoreşti

I.5. Indicii de desfiinţare a hotărârilor judecătoreşti

1. **DATE STATISTICE REFERITOARE LA RESURSELE UMANE LA NIVELUL INSTANŢEI**

II.1. Situaţia posturilor (de judecător, de personal auxiliar)

II.2. Situaţia sancţiunilor disciplinare şi penale aplicate în cursul anului 2020 pe fiecare categorie de personal.

1. **MĂSURILE ADMINISTRATIVE DISPUSE ÎN PERIOADA STĂRII DE URGENŢĂ ŞI STĂRII DE ALERTĂ LA NIVELUL JUDECĂTORIEI CURTEA DE ARGEŞ ȘI EFECTELE ACESTORA**
2. **FORMAREA PROFESIONALĂ A PERSONALULUI**
3. **INFRASTRUCTURA INSTANŢEI**
4. **CONCLUZII. PROPUNERILE PENTRU ÎMBUNĂTĂŢIREA ACTIVITĂŢII**

**I. DATE STATISTICE PRIVIND ACTIVITATEA**

**INSTANŢEI JUDECĂTOREŞTI**

**I.1. Volumul de activitate**

În cursul anului 2020, pe rolul Judecătoriei Curtea de Argeş au fost înregistrate 4932 cauze nou-intrate la care s-au adăugat un număr de 1524 dosare rămase în stoc la data de 31 decembrie 2019, rezultând un volum total de 6456 cauze.

Dintre acestea, în cursul anului 2020 au fost soluţionate un număr de 4701 dosare, astfel că, la data de 31 decembrie 2020, au rămas în stoc 1755 de dosare.

|  |  |
| --- | --- |
| |  | | --- | |  | |
|  |
| |  | | --- | |  | | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **DENUMIRE JUDECATORIE** | **VOLUM ACTIVITATE** | | | **SOLUTIONATE** | | | | | **STOC FINAL** | | **TOTAL** | **DIN CARE** | | **TOTAL** | **DIN CARE DIN** | | | | | **STOC INITIAL** | **INTRATE** | **STOC INITIAL** | | **INTRATE** | | | Judecatoria CURTEA DE ARGES | 6456 | 1524 | 4932 | 4701 | 1070 | 70,2% | 3631 | 73,6% | 1755 | | | |

Situaţia dosarelor pe materii se prezintă după cum urmează:

|  |
| --- |
|  |
|  |
| |  | | --- | |  | | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **MATERIE JURIDICA** | **VOLUM ACTIVITATE** | | | **SOLUTIONATE** | | | | | **STOC FINAL** | | **TOTAL** | **DIN CARE** | | **TOTAL** | **DIN CARE DIN** | | | | | **STOC INITIAL** | **INTRATE** | **STOC INITIAL** | | **INTRATE** | | | Civil | 2806 | 822 | 1984 | 1775 | 461 | 56,1% | 1314 | 66,2% | 1031 | | Litigii cu profesioniştii | 1704 | 179 | 1525 | 1539 | 169 | 94,4% | 1370 | 89,8% | 165 | | Penal | 1274 | 289 | 985 | 1023 | 268 | 92,7% | 755 | 76,6% | 251 | | Minori şi familie | 672 | 234 | 438 | 364 | 172 | 73,5% | 192 | 43,8% | 308 | | | |

Situaţia volumului de activitate în comparaţie cu cea din anii 2018 şi 2019 se prezintă astfel:

|  |  |  |  |
| --- | --- | --- | --- |
| **Cauze înregistrate**  **în anul 2017** | **Cauze înregistrate**  **în anul 2018** | **Cauze înregistrate în anul 2019** | **Cauze înregistrate în anul 2020** |
| 4582 | 4327 | 5060 | 4932 |

Se constată că, numărul de dosare nou intrate rămâne unul destul de ridicat, superior valorilor înregistrate în anii 2017 şi 2018 însă uşor redus prin comparaţie cu cauzele noi înregistrate în cursul anului 2019.

În cursul anului 2020 schema de judecători prevedea şapte posturi, însă aceasta a fost incompletă pe tot parcursul anului, fiind înregistrată o medie de 4,5 cu privire la prezenţa judecătorilor. (2 posturi vacante pe tot parcursul anului şi Stoica Ovidiu-Marian care a fost în concediu pentru creşterea copilului până la vârsta de doi ani în perioadele 12.04-13.08.2020 şi 30.09.2020-31.12.2020).

**I.2. Încărcătura pe judecător şi pe schemă**

În anul 2020, pe rolul Judecătoriei Curtea de Argeş au fost înregistrate în total 4932 de dosare nou-intrate, la care s-au adăugat un număr de 1524 dosare rămase în stoc la data de 31 decembrie 2019, rezultând un volum total de 6456 dosare.

Întrucât în cursul anului 2020 prezenţa judecătorilor a înregistrat o medie de 4,5, încărcătura pe judecător şi pe schemă a fost de 1096 dosare, raportată la numărul de dosare nou-intrate şi de 1434,7 dosare, raportată la volumul de activitate.

Raportat la numărul de dosare, încărcătura pe judecător şi pe schemă se prezintă astfel:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **DENUMIRE JUDECATORIE** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| Judecatoria CURTEA DE ARGES | 1524 | 4932 | 6456 | 6456 | 4,5 | 1096,0 | 1434,7 | 1434,7 |

În cursul anului 2020 încărcătura pe judecător şi pe schemă, precum şi încărcătura raportată la volumul de activitate a fost net superioară celei din anii precedenţi, în special datorită creșterii numărului de dosare nou-intrate și a mediei scăzute de prezenţă în ceea ce priveşte magistraţii.

Astfel, în cursul anului 2019, încărcătura pe judecător şi pe schemă a fost de 973,1 dosare, raportată la numărul de dosare nou-intrate şi de 1263,3 dosare, raportată la volumul de activitate, iar în anul 2018, încărcătura pe judecător şi pe schemă a fost de 848,4 dosare, raportată la numărul de dosare nou-intrate şi de 1174,3 dosare raportată la volumul de activitate.

|  |  |  |  |
| --- | --- | --- | --- |
| **An** | **Media de prezenţă a magistraţilor** | **Încărcătura pe judecător şi pe schemă** | **Încărcătura raportată la volumul de activitate** |
| 2020 | 4,5 | 1096 | 1434,7 |
| 2019 | 5,2 | 973,1 | 1263,3 |
| 2018 | 5,1 | 848,4 | 1174,3 |

Comparativ cu celelalte instanţe din judeţul Argeş observăm că Judecătoria Curtea de Argeş se află peste media încărcăturii raportată la volumul de activitate al instanţelor judecătoreşti.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TIP INSTANTA** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| Judecatorie | 28616 | 64419 | 93035 | 93040 | 92,4 | 697,2 | 1006,9 | 1006,9 |
| Tribunal | 12236 | 22832 | 35068 | 50379 | 72,8 | 313,6 | 481,7 | 692,0 |
| Curte | 3894 | 7520 | 11414 | 24871 | 36,3 | 207,2 | 314,4 | 685,2 |

Comparativ cu celelalte instanţe cu acelaşi grad din judeţul Argeş observăm că Judecătoria Curtea de Argeş se află pe primul loc în ceea ce priveşte încărcătura raportată la dosarele nou-intrate, dar şi la cea raportată la volumul de activitate.

Reţinând Judecătoria Piteşti ca şi etalon de măsură, constatăm că judecătorii din cadrul Judecătoriei Curtea de Argeş au avut în lucru cu 33% mai multe dosare decât colegii lor din municipiul reşedinţă de judeţ!

Prin raportare la volumul de activitate al judecătorilor din cadrul Judecătoriei Costeşti care, are aceeaşi schemă de personal ca şi instanţa noastră, în ceea ce priveşte magistraţii (7 judecători), observăm o diferenţă de 42% în defavoarea magistraților din cadrul Judecătoriei Curtea de Argeș.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **DENUMIRE JUDECATORIE** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| **Judecatoria CURTEA DE ARGES** | **1524** | **4932** | **6456** | **6456** | **4,5** | **1096,0** | **1434,7** | **1434,7** |
| Judecatoria TOPOLOVENI | 1134 | 3752 | 4886 | 4886 | 4,6 | 815,7 | 1062,2 | 1062,2 |
| Judecatoria CAMPULUNG | 1352 | 7068 | 8420 | 8422 | 8,9 | 794,2 | 946,1 | 946,3 |
| Judecatoria COSTESTI | 1282 | 4081 | 5363 | 5363 | 5,3 | 770,0 | 1011,9 | 1011,9 |
| Judecatoria PITESTI | 11062 | 21043 | 32105 | 32107 | 29,8 | 706,1 | 1077,3 | 1077,4 |

Raportat la complexitate, încărcătura pe judecător şi pe schemă se prezintă astfel:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **DENUMIRE JUDECATORIE** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| Judecatoria CURTEA DE ARGES | 11626 | 19810 | 31436 | 31436 | 4,5 | 4402,2 | 6985,8 | 6985,8 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TIP INSTANTA** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| Judecatorie | 197743 | 258526 | 456269 | 456312 | 92,4 | 2797,9 | 4938,0 | 4938,4 |
| Tribunal | 136247 | 201014 | 337261 | 453009 | 72,8 | 2761,2 | 4632,7 | 6222,7 |
| Curte | 50216 | 91893 | 142109 | 321213 | 36,3 | 2531,5 | 3914,8 | 8848,8 |

Şi la acest capitol, Judecătoria Curtea de Argeş se situează pe primul loc, depăşind celelalte judecătorii din judeţul Argeş.

Judecătoria Curtea de Argeș este, de altfel, singura judecătorie din județul Argeș care, prin prisma încărcăturii pe judecător/complexitate cauze (6985,8), se situează peste media tribunalelor din raza Curții de Apel Pitești (6222,7)!

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **DENUMIRE JUDECATORIE** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| Judecatoria CURTEA DE ARGES | 11626 | 19810 | 31436 | 31436 | 4,5 | 4402,2 | 6985,8 | 6985,8 |
| Judecatoria TOPOLOVENI | 7397 | 14249 | 21646 | 21646 | 4,6 | 3097,6 | 4705,7 | 4705,7 |
| Judecatoria PITESTI | 74761 | 84425 | 159186 | 159206 | 29,8 | 2833,1 | 5341,8 | 5342,5 |
| Judecatoria COSTESTI | 10180 | 14978 | 25158 | 25158 | 5,3 | 2826,0 | 4746,8 | 4746,8 |
| Judecatoria CAMPULUNG | 10631 | 24977 | 35608 | 35624 | 8,9 | 2806,4 | 4000,9 | 4002,7 |

Încărcătura pe materii pentru anul 2020, la nivelul Judecătoriei Curtea de Argeş, se prezintă astfel:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **MATERIE JURIDICA** | **COMPONENTA: NUMAR DOSARE sau COMPLEXITATE** | | | | | | | |
| **STOC INITIAL** | **INTRATE** | **VOLUM ACTIVITATE** | | **PREZENTA** | **INCARCATURA RAPORTATA LA** | | |
| **EFECTIV** | **ADITIONAT** | **INTRATE** | **VOLUM ACTIVITATE** | |
| **EFECTIV** | **ADITIONAT** |
| Civil | 822 | 1984 | 2806 | 2806 | 4,5 | 440,9 | 623,6 | 623,6 |
| Litigii cu profesioniştii | 179 | 1525 | 1704 | 1704 | 4,1 | 372,0 | 415,6 | 415,6 |
| Penal | 289 | 985 | 1274 | 1274 | 4,3 | 229,1 | 296,3 | 296,3 |
| Minori şi familie | 234 | 438 | 672 | 672 | 4,5 | 97,3 | 149,3 | 149,3 |

În prima parte a prezentului raport am arătat că numărul de dosare nou-intrate a rămas destul de ridicat prin raportare la media anilor precedenți, dar în ușoară scădere față de anul precedent (scăderea fiind de cca. 2%).

Analizând evoluţia pe materii a dosarelor nou-intrate, prin raportare la cele din anul precedent, observăm următoarele:

În materiile penal și minori și familie, încărcătura este aproximativ aceeași cu cea din cursul anului precedent. Astfel, cauzele penale nou înregistrate prezintă o creștere numerică de doar 3,8%, iar cele în materia minori și familie o scădere de 4%.

Se observă însă o creștere semnificativă a cauzelor nou înregistrate având ca obiect litigii cu profesioniștii (35%), dar în același timp și o scădere a cauzelor în materia civil, cu aproximativ 20%.

b) În ceea ce priveşte **încărcătura raportată la volumul de activitate**.

Analizând datele expuse mai jos se constată că încărcătura raportată la volumul de activitate în anul 2020 este cu 13,6 % mai ridicată faţă de cea din anul 2019 şi cu 35,8 % mai mare decât cea din anul 2018.

Se constată că, în pofida scăderii numărului de dosare nou-intrate, față de anul precedent, complexitatea cauzelor este tot în creștere, astfel că nu poate vorbi de o reducere reală a volumului de activitate în cursul anului 2020 ci, dimpotrivă, tot de o creștere a acestuia.

|  |  |  |
| --- | --- | --- |
| **Încărcătura raportată la volumul de activitate**  **2018** | **Încărcătura raportată la volumul de activitate**  **2019** | **Încărcătura raportată la volumul de activitate**  **2020** |
| 1056,8 | 1263,3 | 1434,7 |

**I.3. Indicatori de eficienţă**

În anul 2020, indicatorul general de eficienţă al Judecătoriei Curtea de Argeş se încadrează în gradul de eficienţă „EFICIENT”.

|  |  |  |  |  |
| --- | --- | --- | --- | --- |
| **DENUMIRE JUDECATORIE** | **GRAD DE EFICIENTA** | | | |
| **F** | **E** | **S** | **I** |
| Judecatoria CURTEA DE ARGES | |  | | --- | |  | | | |  |  |  |  |  | | --- | --- | --- | --- | --- | |  | | | | | | E01 | E02 | E03 | E04 | E05 | | |  | | --- | |  | | | |  | | --- | |  | | |

**a. Rata de soluţionare**

În perioada de referinţă 01 ianuarie - 31 decembrie 2020 instanţa a înregistrat un număr de 4932 dosare nou-intrate şi un număr de 4701 dosare soluţionate, încadrându-se la acest indicator în gradul „EFICIENT”.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **DENUMIRE JUDECATORIE** | **STOC INITIAL** | | **INTRATE** | **SOLUTIONATE** | | **VALOARE INDICATOR** | **GRAD DE EFICIENTA** | | | |
| **TOTAL** | **RAPORTAT LA INTRATE** | **TOTAL** | **DIN CARE DIN INTRATE** | **F** | **E** | **S** | **I** |
| Judecatoria CURTEA DE ARGES | 1524 | 30,9% | 4932 | 4701 | 73,6% | 95,3% |  |  | |  | | --- | |  | |  |

Principala cauză care a generat obţinerea acestui indicator a fost suspendarea judecăţii, în majoritatea cauzelor, pe o durată de două luni în care a fost instituită, pe teritoriul României, starea de urgenţă.

La cele două luni în care judecarea cauzelor a fost suspendată trebuie adăugată încă o lună, perioadă în care s-au efectuat procedurile de repunere pe rol și de îndeplinire a procedurilor de citare cu participanţii din respectivele dosare.

În condiţiile în care durata vacanţei judecătoreşti a fost redusă la jumătate, putem să reţinem că activitatea instanţei a fost afectată pe o perioadă de două luni.

La un calcul sumar, constatăm că în acea lună ar fi putut fi soluţionate încă aproximativ 1050 de dosare care, adăugate la cele 4701 soluţionate, ar fi generat un total de 5750 dosare soluţionate. Continuând cu aceste calcule, valoarea indicatorului ar fi fost de peste 115%!

Altfel spus, dacă situația epidemiologică nu ar fi impus suspendarea judecății cauzelor, și la acest capitol instanța noastră ar fi obținut calificativul ”Foarte eficient”, fapt care ar fi condus şi la schimbarea în ”Foarte eficient” a indicatorului general de eficienţă.

**b. Vechime dosare în stoc**

La data de 31 decembrie 2020, din totalul de 1755 dosare aflate în stoc, un număr de 221 dosare, reprezentând un procent de 12,6 %, sunt mai vechi de un an şi şase luni.

În consecinţă, la indicatorul de faţă, Judecătoria Curtea de Argeş s-a încadrat în gradul „SATISFĂCĂTOR”.

Numărul redus de judecători care au funcţionat efectiv în această instanţă a condus la obţinerea unui rezultat nefavorabil în acest domeniu. Subliniem că, în cursul anului 2020, media de prezenţă a judecătorilor a fost de 4,5, deşi schema prevede 7 locuri.

Altfel spus, în cursul anului 2020, schema de personal la nivelul judecătorilor, în ceea ce priveşte magistraţii, a fost acoperită în proporţie de 64%, iar acest fapt a condus la afectarea rezultatelor pe anumite paliere.

Indicatorul de eficienţă „Satisfăcător” este departe de a ne mulţumi, însă avem speranțe că aceste rezultate negative vor fi îndreptate în momentul în care cel puțin o parte din locurile vacante vor fi ocupate.

|  |  |  |  |  |  |  |  |
| --- | --- | --- | --- | --- | --- | --- | --- |
| **DENUMIRE JUDECATORIE** | **STOC DOSARE** | | **VALOARE INDICATOR** | **GRAD DE EFICIENTA** | | | |
| **TOTAL** | **DIN CARE MAI VECHI DE 1,5 ANI** | **F** | **E** | **S** | **I** |
| Judecatoria CURTEA DE ARGES | 1755 | 221 | 12,6% |  |  | |  | | --- | |  | |  |

Vechimea dosarelor în stoc, pe materii, se prezintă astfel:

|  |  |  |  |  |  |  |  |
| --- | --- | --- | --- | --- | --- | --- | --- |
| **MATERIE JURIDICA** | **STOC DOSARE** | | **VALOARE INDICATOR** | **GRAD DE EFICIENTA** | | | |
| **TOTAL** | **DIN CARE MAI VECHI DE 1 sau 1,5 ANI** | **F** | **E** | **S** | **I** |
| Civil | 1031 | 186 | 18,0% |  |  |  | |  | | --- | |  | |
| Litigii cu profesioniştii | 165 | 3 | 1,8% | |  | | --- | |  | |  |  |  |
| Minori şi familie | 308 | 28 | 9,1% |  | |  | | --- | |  | |  |  |
| Penal | 251 | 4 | 1,6% | |  | | --- | |  | |  |  |  |

Datele expuse anterior ne demonstrează că doar în materie civilă există o întârziere în soluţionarea cauzelor, problemă care este dictată, în general, de numărul redus de judecători care au acordat prioritate cauzelor penale şi a celor în materie de minori şi familie, unde interesul superior al minorului justifică astfel de măsuri.

**c. Ponderea dosarelor închise într-un an**

În perioada 01 ianuarie - 31 decembrie 2020, din totalul de 4701 dosare soluţionate, un număr de 4456 dosare au fost soluţionate în termen de maxim un an de la înregistrare, reprezentând un procent de 94,8 %.

În consecinţă, la acest indicator, Judecătoria Curtea de Argeş s-a încadrat în gradul „FOARTE EFICIENT”.

|  |  |  |  |  |  |  |  |
| --- | --- | --- | --- | --- | --- | --- | --- |
| **DENUMIRE JUDECATORIE** | **DOSARE SOLUTIONATE** | | **VALOARE INDICATOR** | **GRAD DE EFICIENTA** | | | |
| **TOTAL** | **DIN CARE INTR-UN AN** | **F** | **E** | **S** | **I** |
| Judecatoria CURTEA DE ARGES | 4701 | 4456 | 94,8% | |  | | --- | |  | |  |  |  |

În condiţiile în care media de prezenţă a judecătorilor este de 4,5 se constată că doar din dosarele nou-intrate, fiecare magistrat a soluţionat circa 1000 de cauze, rezultat pe care îl calificăm a fi unul remarcabil.

**d. Durata medie de soluţionare a dosarelor**

Durata medie de soluţionare în materiile non-penal a fost de 3,8 luni, iar în penal această durată a fost de 3,3 luni, instanţa încadrându-se în gradul „FOARTE EFICIENT”.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **DENUMIRE JUDECATORIE** | **DOSARE SOLUTIONATE** | | | **DURATA SOLUTIONARE** | | **GRAD DE EFICIENTA** | | | |
| **TOTAL** | **DIN CARE** | | **PENAL** | **NON PENAL** | **F** | **E** | **S** | **I** |
| **PENAL** | **NON PENAL** |
| Judecatoria CURTEA DE ARGES | 4701 | 1023 | 3678 | 3,3 | 3,8 | |  |  | | --- | --- | |  | | | P | C | | |  | | --- | |  | | | |  | | --- | |  | | | |  | | --- | |  | | |

**e. Ponderea hotărârilor redactate peste termenul legal**

În perioada 01 ianuarie – 31 decembrie 2020, din totalul de 2279 dosare soluţionate, un număr de 312 dosare au fost redactate peste termenul legal, determinând încadrarea instanţei în gradul „FOARTE EFICIENT”.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **DENUMIRE JUDECATORIE** | **DOSARE SOLUTIONATE** | | | | **TERMEN MEDIU REDACTARE** | **MEDIE ZILE REDACTARE** | **GRAD DE EFICIENTA** | | | |
| **TOTAL** | **DIN CARE REDACTATE PESTE TERMENUL LEGAL** | | | **F** | **E** | **S** | **I** |
| **NUMAR DOSARE** | **PONDERE** | **MEDIE ZILE DEPASIRE** |
| Judecatoria CURTEA DE ARGES | 2279 | 312 | 13,7% | 14,0 | 30,3 | 16,6 | |  |  | | --- | --- | |  | | | P | M | | |  | | --- | |  | | | |  | | --- | |  | | | |  | | --- | |  | | |

**I.4. Indicii de atacabilitate a hotărârilor judecătoreşti**

Ponderea hotărârilor atacate din totalul hotărârilor pronunţate în cursul anului 2020se prezintă astfel:

|  |  |  |  |
| --- | --- | --- | --- |
| Materia juridică | Hotărâri Pronunţate | Hotărâri Atacate | Procent Atacare |
| PENAL | 946 | 132 | 13,95 % |
| NON-PENAL | 4118 | 426 | 10,34 % |

Se constată că în materie penală aproximativ una din opt hotărâri pronunţate de Judecătoria Curtea de Argeş este atacată. Procentul destul de ridicat al hotărârilor atacate are la bază următorii factori:

Judecătoria Curtea de Argeş nu soluţionează cererile formulate de persoanele aflate în executarea unor pedepse privative de libertate, în baza Legii nr. 254/2013 şi care sunt soluţionate de judecătorie în ultimă instanţă. Dimpotrivă, foarte multe dintre dosarele în materie penală înregistrate pe rol au la bază sesizarea instanţei cu rechizitoriu. Aceste dosare suportă un grad ridicat de atacabilitate în condiţiile în care, în materie penală, operează principiul neagravării situaţiei în propria cale de atac şi care determină inculpaţii condamnaţi să promoveze calea de atac în speranţa obţinerii unei soluţii mai avantajoase.

De asemenea, au crescut semnificativ numărul dosarelor având ca obiect luarea măsurilor preventive şi verificarea periodică a acestora. Or, şi aceste dosare suportă un grad ridicat de atacabilitate (peste 90%).

Remarcăm şi faptul că programele de evidenţă informatizată nu evidenţiază distinct căile de atac promovate de părţi diferite împotriva aceleiaşi hotărâri. Astfel, dacă împotriva unei sentinţe penale se declară apel atât de către inculpat, cât şi de către persoana vătămată şi parchet, programul informatic evidenţiază exercitarea a trei căi de atac, deşi este atacată aceeaşi hotărâre. Aceste neajunsuri ale evidenţelor informatizate sunt de natură a conduce la o creştere artificială a procentului de atacare.

Însă, chiar şi în aceste situaţii remarcăm faptul că procentul de atacare a scăzut de la 35,50%, în anul 2018, la 19,45% în anul 2019 şi la 13,95% în anul 2020. Această scădere demonstrează că încrederea justiţiabililor în actul de justiţie efectuat la Judecătoria Curtea de Argeş a crescut semnificativ în ultimii ani.

În materiile non-penale, procentul de atacabilitate este și în acest an în scădere, faţă de cel obţinut în anul 2019, când s-a înregistrat un indice de atacabilitate de 13,72%. În aceste condiții ne propunem ca în anul viitor acest indice să coboare sub valoarea de 10%.

**I.5. Indicii de desfiinţare a hotărârilor judecătoreşti**

Indicele de desfiinţare al hotărârilor atacate în anul 2020 se prezintă astfel:

|  |  |  |  |
| --- | --- | --- | --- |
|  | **HOTĂRÂRI PRONUNŢATE** | **HOTĂRÂRI CASATE** | **INDICE DE CASARE** |
| PENAL | 946 | 33 | 3,49 % |
| NON-PENAL | 4118 | 41 | 1,00 % |

Indicii de desființare a hotărârilor atacate îi apreciem ca fiind foarte buni, iar acest aspect este de natură a demonstra că eforturile depuse de magistrații acestei instanțe nu s-au axat doar pe cantitatea de dosare soluționate ci, în același timp, dacă nu chiar cu prioritate, pe calitatea actului de justiție.

Prin raportare la valorile atinse în anul precedent observăm că numărul de hotărâri desființate în calea de atac a scăzut cu peste 50% în materie penală și cu peste 70% în materii non penale!

Aceste aspecte demonstrează că judecătorii din cadrul Judecătoriei Curtea de Argeș au răspuns prompt la chestiunile de drept semnalate de instanțele de control judiciar prin hotărârile desființate în anii precedenți și și-au pliat practica pentru a răspunde scopului unificării acesteia la nivel regional și chiar național.

În materie penală, indicele de casare este mai ridicat întrucât în sfera hotărârilor desfiinţate se regăsesc şi acele hotărâri în care instanţa de control judiciar a modificat doar cuantumul pedepsei sau modalitatea de executare a acesteia. Aceste motive de casare care, în opinia noastră, sunt de ordin subiectiv, nu pot fi imputate magistratului întrucât, în ansamblul său, hotărârea este una legală.

Situaţia hotărârilor casate/desfiinţate în anul 2020, pe materii şi judecător se prezintă astfel:

|  |  |  |
| --- | --- | --- |
| **Numele şi prenumele judecătorului** | **Non-penal** | **Penal** |
| Dragomir Marian-Ionuţ | 6 | - |
| Gavrilă Simona | 6 | 1 |
| Ion Constantin-Bogdan | 2 | - |
| Pavelescu Alina | 1 | - |
| Sâvu Nicolae-Cristian | 8 | 11 |
| Stana Corneliu-Adrian | 5 | 21 |
| Stoica Ovidiu-Marian | 13 | - |
| **TOTAL** | **41** | **33** |

Pentru a înțelege mai bine caracterul pozitiv al acestor date statistice am extras din programele evidențiate numărul de hotărâri pronunțate de cei patru judecători care au funcționat în această instanță în întreg anul 2020, după care am procedat la calcularea indicelui de casare, pentru fiecare în parte.

* Dragomir Marian-Ionuţ a pronunțat în cursul anului 2020 un număr de 1108 hotărâri, indicele de casare al acestui magistrat fiind de 0,05%.
* Gavrilă Simona a pronunțat în cursul anului 2020 un număr de 1096 hotărâri, indicele de casare al acestui magistrat fiind de 0,06%.
* Sâvu Nicolae-Cristian a pronunțat în cursul anului 2020 un număr de 1031 hotărâri, indicele de casare al acestui magistrat fiind de 1,85 %.
* Stana Corneliu-Adrian a pronunțat în cursul anului 2020 un număr de 1123 hotărâri, indicele de casare al acestui magistrat fiind de 2,31 %.

Menționăm faptul că ultimii doi judecători au soluționat cu preponderență cauze penale în care indicele de casare este mai ridicat decât în cauzele din materiile non-penale, în considerentele subliniate anterior.

**II. DATE STATISTICE REFERITOARE LA RESURSELE**

**UMANE LA NIVELUL INSTANŢEI**

**II.1. Situaţia posturilor (de judecător, de personal auxiliar de specialitate)**

Schema de personal a Judecătoriei Curtea de Argeş este constituită din 7 posturi de judecător, 17 personal auxiliar de specialitate, 3 de personal conex şi un post de personal contractual.

Dintre acestea, în prezent sunt vacante 3 posturi de judecător (2 temporare şi unul definitiv) şi 3 posturi de grefier (2 temporare şi unul definitiv).

În anul 2020 conducerea instanţei a urmărit organizarea eficientă a activităţii pentru îndeplinirea cu precădere a creşterii calităţii actului de justiţie.

În acest sens, s-a încercat repartizarea sarcinilor către personalul auxiliar şi conex de specialitate, astfel încât acesta să răspundă cât mai bine cerinţelor postului şi a solicitărilor judecătorilor.

S-a acordat o atenţie sporită pentru menţinerea unui climat organizaţional care să permită îmbunătățirea relaţiilor pe orizontală şi pe verticală a angajaţilor din sistem, a relaţiilor cu publicul şi cu alte instituţii implicate în realizarea actului de justiţie.

De vreme ce Regulamentul de ordine interioară al instanţelor judecătoreşti continuă să reglementeze şi alte activităţi în sarcina judecătorilor, altele decât cele care ţin exclusiv de judecată, nu s-a putut realiza o degrevare a magistraţilor de sarcinile auxiliare, singurele măsuri ce au putut fi luate fiind cele privind repartizarea echitabilă a acestor atribuţii.

În ceea ce priveşte personalul auxiliar s-a încercat o specializare a acestora în funcţie de studii, experienţa profesională, rezultatele obţinute în cadrul anumitor compartimente sau cu privire la anumite activităţi şi chiar opţiunile proprii.

Astfel, s-a menţinut măsura repartizării unui grefier la Biroul de executări civile şi a altuia la Biroul de executări penale, grefieri care nu participă la şedinţele de judecată, dar care au obligaţia să se ajute între ei şi să se înlocuiască reciproc în situaţiile generate de concedii medicale, concedii de odihnă etc.

În cadrul compartimentelor Registratură şi Arhivă, au fost repartizaţi patru grefieri, fiecare cu sarcini distincte, după cum urmează:

- un grefier-arhivar care desfăşoară activităţi în legătură cu arhiva;

- un grefier care desfăşoară activităţi de primire şi înregistrare documente, precum şi de sortare şi distribuirea acestora pe circuit;

- un grefier desemnat cu repartizarea aleatorie a dosarelor prin intermediul aplicaţiei ECRIS şi cu ţinerea evidenţelor specifice Biroului de informare şi relaţii publice;

- un grefier desemnat cu scanarea documentelor şi dactilografierea proiectelor de hotărâri.

Cei patru grefieri au şi obligaţia de a se înlocui reciproc în cazuri de absenţă, cu excepţia atribuţiilor de repartizare a dosarelor prin intermediul aplicaţiei ECRIS, care revin grefierului-şef, în lipsa titularului.

Ceilalţi zece grefieri asigură buna desfăşurare a şedinţelor de judecată, îndeplinirea activităţilor specifice procedurii prealabile fixării primului termen de judecată, a camerei preliminare, precum şi întocmirea proiectelor de hotărâri în cauzele cu complexitate redusă: încuviinţarea executării silite, înlocuire amendă contravenţională cu muncă în folosul comunităţii.

În ceea ce priveşte magistraţii, în ultimele şapte luni ale anului 2020, la Judecătoria Curtea de Argeş au funcţionat doar patru judecători.

Numărul redus de judecători care au funcţionat în cadrul acestei instanţe a condus la desfiinţarea completelor specializate, nemaiputându-se asigura o distribuire egală a cauzelor care cad în competenţa materială a acestei instanţe.

Revenirea la completele specializate în materie penal, non penal (civil, minori şi familie şi litigii cu profesioniştii) rămâne însă un obiectiv pe termen scurt care va fi atins după ocuparea schemei de magistraţi la un nivel rezonabil.

Conducerea instanţei şi ceilalţi judecători s-au preocupat în permanenţă pentru ca sectoarele de activitate şi personalul auxiliar să funcţioneze la un standard ridicat, iar acolo unde se constatau anumite dificultăţi în exercitarea corespunzătoare a atribuţiilor de serviciu, acestea erau discutate, erau căutate soluţii şi se luau măsuri corespunzătoare pentru înlăturarea lor.

Preşedintele instanţei a emis de fiecare dată, atunci când acest lucru a impus-o, ordin de serviciu prin care a stabilit pentru fiecare angajat atribuţiile specifice la locul de muncă, astfel că aceştia au înţeles să fie răspunzători pentru munca pe care au prestat-o, deşi aceasta este supraîncărcată.

Schema de personal mai cuprinde trei angajaţi ca personal conex (un agent procedural, un aprod şi un şofer) şi încă un angajat contractual în funcţia de muncitor calificat.

**II.2. Situaţia sancţiunilor disciplinare şi penale aplicate în cursul anului 2019 pe fiecare categorie de personal**

**Răspunderea disciplinară a judecătorilor şi a personalului auxiliar**

În anul 2020 judecătorii şi ceilalţi angajaţi ai instanţei au respectat normele legale, pe cele ale regulamentului şi pe cele privind deontologia şi etica profesională, manifestând interes pentru creşterea performanţei şi a responsabilităţii, a imaginii justiţiei, în ansamblu, şi exercitându-şi, cu bună-credinţă şi eficienţă, atribuţiile de serviciu ce le sunt stabilite prin lege sau le-au fost date de către conducerea instanţei.

La nivelul Judecătoriei Curtea de Argeş nu au existat situaţii de declanşare a acţiunii în răspundere disciplinară pentru nicio categorie de personal.

**Răspunderea penală a judecătorilor şi personalului auxiliar**

Aşa cum s-a detaliat la punctul anterior, personalul instanţei a fost integru, îndeplinindu-şi cu conştiinciozitate atribuţiile de serviciu şi nefiind implicat în cauze de natură penală care să atragă răspunderea juridică.

Probabil că au mai fost situaţii în care unii justiţiabili nemulţumiţi de soluţiile pronunţate au formulat plângeri penale împotriva judecătorilor sau grefierilor la organul de urmărire penală, însă până în prezent nu s-a declanşat urmărirea penală împotriva vreunui angajat al instanţei.

**III. MĂSURILE ADMINISTRATIVE DISPUSE ÎN PERIOADA**

**STĂRII DE URGENŢĂ ŞI STĂRII DE ALERTĂ LA NIVELUL INSTANŢEI ȘI EFECTELE ACESTORA**

Încă din primele momente în care mass-media semnala apariția primelor cazuri de COVID 19 în România (sfârșitul lunii februarie 2020) conducerea Judecătoriei Curtea de Argeș a organizat ședințe cu angajații, reprezentanții Baroului Argeş – Biroul Colectiv Curtea de Argeş și consilierul din cadrul Serviciului de Probațiune Argeș care își desfășoară activitatea în sediul instanței, având ca scop adoptarea unor măsuri de natură a preîntâmpina răspândirea virusului.

Au fost discutate toate măsurile de prevenție semnalate de organele abilitate și puse în practică o parte dintre acestea.

Astfel, prin eforturi comune au fost achiziționate și distribuite încă din primele zile ale lunii martie următoarele produse destinate igienizării și dezinfectării:

* Igienizant de mâini pe bază de alcool etilic K-SEPT (20 litri: 10 litri de angajații instanței şi 10 litri de către avocaţi). Și în prezent mai avem și folosim acest dezinfectant care a produs efectele dorite;
* Recipiente din plastic cu pompă (10 bucăți) care sunt umplute periodic cu substanțe igienizante de mâini sau spirt și care sunt așezate în diverse locații din instanță;
* Tăvițe din plastic (5 bucăți) montate la toate punctele de acces în cele două corpuri de clădire ale instanței și în care au fost puse articole textile îmbibate în substanțe cu concentrație ridicată de clor, în scopul dezinfectării tălpilor articolelor de încălțăminte;
* Clor sau substanțe cu concentrație ridicată de clor (peste 10 litri);
* Mănuși de unică folosință similare celor distribuite gratis în stațiile de alimentare cu combustibil auto (peste 5000 bucăți) care au fost distribuite gratis, inclusiv justițiabililor care nu aveau asemenea mijloace de protecție și care au acceptat purtarea lor.
* Un termometru cu scanare termică a temperaturii.

Fiecare angajat și-a achiziționat individual măști de protecție facială şi viziere, iar o parte chiar și combinezoane de protecție din material impermeabil.

Simultan au fost dispuse alte măsuri de prevenție, precum aerisirea fiecărui birou și a sălilor de judecată la intervale scurte de timp, asigurarea unor căi de acces în instanță distincte pentru justiţiabili şi avocaţi, pe de o parte, şi angajaţi, pe de altă parte, redistribuirea angajaţilor în birouri astfel încât în fiecare încăpere să lucreze una sau maxim două persoane, cu păstrarea unei distanțe de minim 2 metri între persoanele care lucrau în același birou.

După instituirea stării de urgență au fost dispuse noi măsuri, inclusiv cele propuse prin dispozițiile sau recomandărilor forurilor competente.

Astfel, accesul justițiabililor în instanță a fost condiționat de următoarele proceduri:

* completarea unei declarații pe propria răspundere din care să rezulte că nu au simptome specifice infectării cu Covid 19, că nu au avut contact direct cu persoane infectate sau nu au călătorit în zone cu risc ridicat;
* persoanele să prezinte, în urma scanării termice, o temperatură a corpului de maxim 37 grade Celsius;
* persoanele își dezinfectau în fața agenților de pază ai instanței mâinile, tălpile articolelor de încălțăminte, purtau mască de protecție și mănuși. Pentru cei care nu aveau asupra lor mănuși, așa cum am arătat anterior li se dădeau gratuit mănuși de protecție achiziționate anterior (și în prezent mai avem în stoc cca. 1000 buc.).

În aceeași perioadă au fost primite la sediul instanțe materialele de protecție achiziționate de structurile din cadrul Ministerului Justiției: un termometru cu scanare termică (astfel că la acest moment avem în folosință două asemenea instrumente), substanțe dezinfectante, măști faciale, combinezoane, viziere, și au fost montate sisteme de protecție din plexiglas în sălile de judecată și la biroul consilierului de probațiune.

Tot prin dispoziție a instanței a fost limitat programul de lucru cu publicul pentru Biroul Registratură și Arhivă.

S-a urmărit limitarea accesului publicului în instanță și, în același timp, impunerea utilizării mijloacelor electronice de comunicare și studiere a dosarelor. În tot acest timp, direct și indirect, prin intermediul avocaților cu care am avut o colaborare extrem de bună, s-au acordat îndrumări justițiabililor, astfel încât aceștia să înțeleagă modul în care se poate accesa dosarul electronic, modul în care se pot comunica electronic acte în dosare și mai ales necesitatea comunicării la dosar a unui număr de telefon la care să fie apelat în caz de necesitate.

În general, pe perioada stării de urgență, în cauzele în care nu a fost dispusă suspendarea judecății, citarea părților s-a realizat telefonic, electronic (email) sau prin intermediul agenților Ministerului Afacerilor Interne (poliție, jandarmerie).

În cauzele cu persoane private de libertate s-a urmărit folosirea sistemului de video-conferință, ca mijloc de comunicare cu aceste persoane.

În cele două luni în care a fost instituită starea de urgență au fost dispuse numeroase alte măsuri a căror enumerare este greu de realizat[[1]](#footnote-1), însă ceea ce se impune a fi precizat este colaborarea foarte bună pe care am avut-o cu celelalte autorități și instituții ale statului: Ministerul Afacerilor Interne, Administrația Națională a Penitenciarelor și structurile din subordine, Spitalul Municipal Curtea de Argeș, Primăria municipiului Curtea de Argeș, primăriile comunelor din circumscripție etc.

După încetarea stării de urgență și instituirea stării de alertă o parte din măsurile dispuse anterior au fost înlăturate în tot sau în parte.

Astfel, în prezent, accesul în instanță este condiționat de următoarele aspecte:

* scanarea termică a temperaturii corpului;
* dezinfectarea mâinilor și a tălpilor articolelor de încălțăminte;
* portul măștii de protecție.

De asemenea, a fost asigurată justiţiabililor o cale de acces în curtea şi sediul judecătoriei, separată de cea folosită de personalul instanţei.

Persoanele care solicită acces la Biroul Registratură sau Arhivă sunt primite doar în intervalul orar în care au fost programate în prealabil.

Persoanele care au calitatea de părți în dosarele aflate pe rol sunt primite doar în intervalul stabilit de instanță pentru judecarea cauzei şi în limita locurilor libere din sala de judecată; în măsura în care nu există locuri în sală acestea pot aştepta în spaţii în care este asigurată distanţarea fizică, până la momentul chemării lor de către completul de judecată.

Pentru a asigura distanţarea fizică în sala de judecată a părţilor din dosarele aflate pe rol au fost dispuse următoarele măsuri:

* folosirea de către toţi magistraţii a sălii de şedinţă nr. 1 (sala mare) şi, numai în cazuri excepţionale, a sălii de şedinţă nr. 2 (sala mică);
* limitarea accesului părţilor în sala mare de şedinţă, astfel încât să se asigure o distanță între persoane de minim 2 metri;
* folosirea sălii mici ca și sală de așteptare;

În afara distanțării fizice, președintele de complet are obligația de a asigura, pe durata desfășurării ședinței de judecată, a unor pauze pentru aerisire și dezinfectarea interiorului acesteia.

Periodic, în spaţiile de lucru, sălile de judecată şi spaţiile în care au acces justiţiabilii se procedează la dezinfectarea cu substanțe pe bază de alcool şi clor. De asemenea, sunt folosite lămpile cu ultraviolete achiziţionate de către Tribunalul Argeş.

Magistraţii din cadrul judecătoriei au urmărit în permanenţă programarea cauzelor aferente unei şedinţe de judecată pe intervale orare însă, numărul mic de judecători a generat alocarea către aceştia a unui număr mare de dosare, fapt care a condus la aglomerarea şedinţelor de judecată şi, implicit, şi a numărului de cauze alocat unui anumit interval orar.

Aceste dezavantaje vor dispărea, însă, în momentul în care locurile vacante se vor ocupa ca urmare a revenirii celor doi magistraţi aflaţi concediu pentru creşterea copilului până la vârsta de doi ani şi, eventual, a opţiunilor făcute de către absolvenţii Institutului Naţional al Magistraturii de a-şi desfăşura activitatea în cadrul Judecătoriei Curtea de Argeş.

În viitorul apropiat urmează a dispune şi următoarele măsuri care, apreciem noi, că vor conduce la limitarea răspândirii virusului COVID 19:

* folosirea, pentru şedinţele de judecată, doar a sălii de şedinţă nr. 1 (sala mare), chiar şi în perioada în care numărul de judecători va fi mai mare de cinci, prin stabilirea unor şedinţelor de judecată la intervale de două săptămâni. Astfel, doi magistraţi pot folosi aceeaşi sală, în aceeaşi zi a săptămânii, dar alternativ, unul o săptămână, altul în următoarea săptămână;
* folosirea sălii de şedinţă nr. 2 (sala mică) doar pentru cauze urgente (ordine de protecţie, ordonanţe preşedinţiale, măsuri preventive) ori pentru şedinţe cu un număr foarte mic de dosare, iar în rest ca şi sală de aşteptare;
* amenajarea unor spaţii de aşteptare (montarea de bănci) în curtea interioară a instanţei şi asigurarea unui sistem sonor de apelare a părţilor aflate în aceste locaţii.
* Continuarea acțiunilor de convingere a părților pentru utilizarea mijloacelor electronice de comunicare și studierea dosarelor prin intermediul aplicaţiei Infodosar, precum şi pentru respectarea normelor de igienă și distanțare fizică.

1. **Formarea Profesională a personalului**

Numărul redus de judecători care au funcţionat în cadrul Judecătoriei Curtea de Argeş în cursul anului 2020, precum şi legăturile socio-profesionale foarte bune dintre aceştia au generat o colaborare extraordinară care a permis depăşirea situaţiilor critice.

Întâlnirile formale destinate formării profesionale nu au fost foarte dese întrucât fiecare perioadă de timp a fost exploatată în favoarea soluţionării cauzelor însă, reuniunile informale, colegiale, s-au realizat ori de câte ori a fost nevoie pentru lămurirea anumitor probleme de drept.

Situaţia epidemiologică internaţională a condus la suspendarea activităţilor privind schimbul de experienţă între magistraţii din cadrul Uniunii Europene, activități la care judecătorii din cadrul acestei instanțe participau în mod regulat.

Însă, chiar și în aceste condiții, am reușit performanța de a participa la unele seminarii și programe de formare profesională, desigur toate acestora fiind organizate în sistem eLearning.

Subliniem următoarele participări:

* Cîrstea Elena – Inteligenţa emoţională şi comunicarea eficientă;
* Covaşă-Ungureanu Ana-Marcela – Inteligenţa emoţională şi comunicarea eficientă;
* Floroiu Adrian – Atribuţiile grefierului de şedinţă în ceea ce priveşte soluţiile pronunţate de judecătorul de cameră preliminară;
* Floroiu Adrian – Dezvoltarea rezilienţei la situaţiile conflictuale şi la critică în contextul profesional, exersarea unor modalităţi alternative de soluţionare a conflictelor;
* Şerban Elisabeta – Asociaţii şi fundaţii. Elemente de practică neunitară.

Pregătirea profesională a magistraților și personalului auxiliar din cadrul Judecătoriei Curtea de Argeș a condus și la obținerea unor rezultate notabile, precum obținerea gradului de judecător de curte de apel de către doamna judecător Dragomir Luisa-Emanuela și ocuparea unei funcții de expert în implementare – asistent al judecătorului de către domnul grefier Floroiu Adrian, în cadrul proiectului „Optimizarea managementului la nivelul sistemului judiciar. Componenta de instanțe judecătorești” desfăşurat de Consiliul Superior al Magistraturii.

1. **INFRASTRUCTURA INSTANŢEI**

Sediul Judecătoriei Curtea de Argeş este compus din două clădiri, cea principală (corpul A) în care se regăsesc sălile de judecată, birourile judecătorilor şi o parte din birourile grefierilor şi o a doua (corpul B) în care se regăsesc, pe lângă birourile unora dintre grefieri, Biroul de executări penale, Biroul de executări civile şi biroul în care îşi desfăşoară activitatea unul dintre consilierii de probaţiune din cadrul Serviciului de Probaţiune Argeş.

Judecătoria Curtea de Argeş este dotată cu două săli de şedinţă şi un număr de 29 de încăperi amenajate ca şi spaţii de lucru, din care: 21 în corpul principal şi 8 în cel secundar.

În corpul principal de clădire se regăsesc biroul preşedintelui instanţei, ale judecătorilor, al grefierului-şef, o parte din birourile personalului auxiliar şi conex, biblioteca instanţei, camera în se soluţionează dosarele având caracter confidenţial şi în care se păstrează toate registrele speciale şi celelalte documente specifice, arhiva şi registratura instanţei.

Pentru judecători, inclusiv preşedintele instanţei, sunt alocate un număr de 6 birouri dintre care două permit, prin prisma suprafeţei mai mari, folosirea lor de către două persoane. Aşadar, birourile alocate magistraților permit lucru simultan pentru 8 persoane, deși schema de personal prevede doar 7 posturi.

Tot în corpul principal sunt amenajate un număr de 11 birouri din care unul este ocupat de grefierul-şef, 10 de către grefieri şi unul de agentul procedural.

La parterul clădirii principale a fost amenajat un spaţiu în care justiţiabilii pot studia dosarele instanţei şi un birou pentru avocaţii din cadrul Baroului Argeş.

Biblioteca instanţei este folosită în mod curent de procurorul de şedinţă pentru studierea dosarelor aflate pe rol.

Cele 8 spaţii de lucru aflate în clădirea secundară sunt folosite de 4 grefieri, aprodul instanţei şi consilierul din cadrul Serviciului de Probaţiune Argeş. Dintre acestea, unul a fost folosit pentru depozitarea materialelor electorale ce urmează a fi predate după expirarea termenului de păstrare.

Muncitorul calificat al instanţei îşi desfăşoară activitatea în toată instanţa, având totodată ca spaţiu de lucru camera în care se află montate centralele termice ce asigură încălzirea spaţiilor din incinta instanţei (cameră situată la demisolul corpului principal), iar şoferul instanţei în garajul în care este parcat autoturismul (situat la demisolul corpului secundar).

Fiecare magistrat şi grefier are acces la o staţie de lucru proprie (calculator), cu acces la mai multe reţele de informaţii, iar în aproape fiecare birou sunt instalate imprimante sau multifuncţionale.

Instanța este dotată cu trei multifuncţionale care asigură servicii de copiere, fax, poştă electronică şi scanner. Pentru activitatea de arhivare electronică sunt folosite alte trei scannere.

Instanţa este dotată cu o centrală telefonică, având alocate două numere (ambele pentru fax și unul singur pentru telefon) care asigură legătura personalului instanţei cu exteriorul şi invers și două sisteme de videoconferință, instalate în cele două săli de ședință.

Arhiva curentă a Judecătoriei Curtea de Argeş beneficiază de două încăperi, una în care sunt depozitate dosare, iar cealaltă amenajată pentru justiţiabili în scopul studierii dosarelor instanţei, accesul acestora făcându-se printr-un spaţiu special amenajat (ghişeu). Arhiva veche destinată conservării dosarelor este împărţită în trei spaţii aflate la subsolurile celor două corpuri de clădire.

Biroul de executări civile şi Biroul de executări penale nu arhivează separat dosarele de executare, grefierii desemnaţi efectuând doar lucrările specifice. Aceste birouri păstrează dosarele pe toată durata executării hotărârilor, până la închiderea poziţiilor în registrele speciale, creându-se astfel mini-arhive proprii, în birourile grefierilor delegaţi, după care dosarele sunt predate pentru conservare grefierului-arhivar.

Grefierul-şef ţine evidenţa persoanelor juridice care dobândesc personalitate juridică, în baza hotărârii instanţei, efectuând toate modificările ulterioare şi arhivând dosarele separat de celelalte dosare aflate în arhivă.

Dosarele aflate în procedura de regularizare în materie civilă şi cele aflate în procedura de cameră preliminară în materie penală sunt ţinute în birouri de către grefierii desemnaţi a desfăşura această activitate, ele fiind transmise în arhivă după fixarea primului termen de judecată.

Compartimentul Registratură beneficiază de trei încăperi, în care funcţionează doi grefieri: unul care primeşte, înregistrează şi distribuie corespondenţa primită la instanţă, indiferent de modul de transmitere al acesteia şi unul care repartizează actele de sesizare a instanţei, în ordinea primirii acestora, persoană care deţine şi funcţia de grefier delegat la Biroul de Informare şi Relaţii Publice.

În cel de-al treilea birou este instalat scanerul cu ajutorul căruia sunt scanate documentele pentru crearea dosarului electronic, operaţiuni desfăşurate de cei doi grefieri delegaţi la acest compartiment şi de agentul procedural şi multifuncţionalul (imprimantă, copiator, fax, email).

Sediul Judecătoriei Curtea de Argeş are amenajat un spaţiu cu destinaţia de bibliotecă, dar principala sursă de informare a judecătorului rămâne cea oferită în sistem informatic, unde actualizarea actelor normative se face în timp util. Aşa cum am arătat anterior, în bibliotecă este permis accesul procurorului de şedinţă pentru a studia dosarele aflate pe rol.

În cursul anului 2017 au fost amenajate, în sediul instanţei, două încăperi în care urma să-şi desfăşoare activitatea specifică funcţiei, unul dintre consilierii de probaţiune din cadrul Serviciului de Probaţiune Argeş. Măsura în cauză s-a dovedit a fi foarte utilă, eficientizând foarte mult procedurile de supraveghere a pedepselor neprivative de libertate sau a altor măsuri cu caracter penal (măsurile educative aplicate minorilor, măsura amânării aplicării pedepsei închisorii, etc.), fiind apreciată de conducerea Direcției Naționale de Probațiune din România, precum şi de structura similară din Republica Moldova, cu ocazia vizitei de lucru ce a avut loc în cursul anului 2018.

Pe termen scurt, ne propunem nu doar menținerea aceste structuri, ci și dezvoltarea ei la un nivel care să permită supravegherea tuturor persoanelor în sarcina cărora s-au dispus astfel de măsuri și care își au domiciliul în circumscripția Judecătoriei Curtea de Argeș.

Sediul principal al instanței a fost edificat în perioada 1914-1916, iar ultimele lucrări de renovare au avut loc în anul 1995, când a fost construit și corpul B.

În cursul anilor 2019 și 2020 au fost efectuate însă primele activități majore de renovare a acestui sediu.

Sprijinul acordat de către Președintele Curții de Apel Pitești și al Tribunalului Argeș a fost determinant în inițierea lucrărilor de reparații la nivelul acoperișurilor celor două corpuri de clădire, renovarea a patru grupuri sanitare, reabilitarea căii principale de acces în instanță (trepte şi aleea de acces la corpul principal), zugrăveli interioare.

Pentru anul 2021 ne propunem finalizarea lucrărilor de renovare a grupurilor sanitare (fiind necesară renovarea a încă trei asemenea grupuri) și a celor de zugrăvire în interior, dar și continuarea lucrărilor de reabilitare a celor două corpuri de clădire și a curții interioare, respectiv:

* lucrări de tencuire, reabilitare și zugrăveli exterioare;
* extinderea rețelei de iluminare a curții interioare, urmărindu-se achiziționarea de proiectoare solare;
* amenajarea curții interioare prin refacerea covorului asfaltic şi amenajarea unor locuri de aşteptare pentru justiţiabili;
* renovarea sau, după caz, înlocuirea elementelor de tâmplărie ale ferestrelor exterioare şi uşilor interioare;
* reabilitarea sau, după caz, înlocuirea mobilierului din material lemnos aflat în sălile de judecată şi birouri;

În domeniul tehnicii de lucru, reţinem faptul că aceasta a fost modernizată în cursul anului 2020, fiind înlocuite toate staţiile de lucru ale magistraţilor şi personalului auxiliar de specialitate.

Subliniem însă faptul că, în cursul anului 2020 a fost pus în funcţiune cel de-al doilea echipament care asigură desfăşurarea şedinţelor de judecată prin video-conferinţă, astfel că, la acest moment, ambele săli de judecată sunt dotate cu sisteme de natură a permite audierea la distanţă a persoanelor private de libertate.

**VI. CONCLUZII.**

**PROPUNERI ÎN VEDEREA ÎMBUNĂTĂŢIRII ACTIVITĂŢII**

Anul 2020 a fost, în mod evident, un an mult mai dificil decât anii precedenţi, în special datorită numărului ridicat de dosare înregistrate pe rol şi a numărului redus de magistraţi care au funcţionat în instanţă. Desigur, buna desfăşurare a activităţii instanţei a fost afectată şi de situaţia epidemiologică cu care se confruntă întreaga umanitate, însă evident, aceste aspecte nu sunt unele particulare acestei judecătorii.

Constatăm că în cursul anului 2020 a scăzut numărul de dosare înregistrate pe rolul instanței însă, această scădere nu a fost una substanțială, ci mai degrabă insignifiantă, astfel că, în anul 2021, ne propunem a analiza și, eventual, a demara procedurile necesare măririi schemei de judecători cu un post.

Chiar dacă la acest moment schema de judecători din cadrul instanței nu este completă, iar demararea procedurii de mărire a ei ar părea lipsită de interes, considerăm că o asemenea măsură ar fi necesară în condițiile în care o schemă redimensionată ar permite pe viitor limitarea efectelor generate de lipsa unuia sau mai multor magistrați.

Nu trebuie omis și faptul că măsurile dispuse de autoritățile competente pentru limitarea efectelor generate de pandemia Covid 19 conduc la limitarea cauzelor care pot fi alocate unei ședințe de judecată, cu consecințe directe asupra termenului în care pot fi finalizate dosarele. Or, dreptul părții la soluționarea pricinii într-un termen rezonabil impune reanalizarea necesarului de resurse umane.

Pe de altă parte se observă că, deși numărul de dosare se află într-o scădere, coeficientul privind complexitatea este în creștere. Altfel spus, nu ne regăsim în situația în care volumul de activitate a scăzut, ci dimpotrivă, în situația în care acesta este în continuare, în creștere. Eforturile depuse de un magistrat sunt reflectate în primul rând de complexitatea cauzelor cu care este investit și nu de numărul de dosare, fiind evident că timpul de lucru alocat soluționării unui număr de 10 cauze cu complexitate redusă poate fi mai scurt decât timpul alocat soluționării unei cauze mai complexe.

Redimensionarea schemei de magistrați ar conduce și la reînființarea completelor specializate în materie penal și non-penal, care ar permite perfecționarea magistratului și implicit la creșterea, din punct de vedere calitativ, a actului de justiție.

Am subliniat anterior că numărul redus de magistrați a condus la desființarea în cursul anului 2020 a acestor complete specializate, astfel că, în prezent, fiecare judecător soluționează deopotrivă cauze penale, civile, de minori şi familie şi litigii cu profesioniștii.

O asemenea măsură ne-a permis să eficientizăm activitatea pe termen scurt (doar sub aspect cantitativ) și să înlăturăm efectele generate de măsurile de suspendare a judecății pe durata stării de urgență.

Însă, obiectivul nostru este să asigurăm calitatea actului de justiție și nu cantitatea acestuia. Or, între calitatea actului de justiție și specializarea magistratului există o strânsă legătură de cauzalitate.

Nici în ceea ce privește personalul auxiliar de specialitate schema nu este completă, însă numărul redus de judecători și implicit necesarul de grefieri de ședință a permis conducerii să dispună măsuri de natură a acoperi aceste deficiențe.

S-a urmărit, și în acest an, specializarea grefierilor într-un anumit domeniu în care să performeze, dar fără a pierde cunoștințele de bază necesare îndeplinirii atribuțiilor specifice altui compartiment astfel că, în caz de nevoie, să poată fi relocat.

Pentru a atinge acest obiectiv au fost menținute compartimentele înființate în anii precedenţi și chiar create unele noi.

Cu titlu exemplificativ arătăm că au fost grupați în același compartiment, Arhivă-Registratură grefierul-arhivar, grefierii delegaţi cu repartizarea aleatorie a cauzelor, la Biroul de informare şi relaţii publice şi cu primirea şi înregistrarea corespondenţei instanţei, precum şi agentul procedural, care are atribuţii inclusiv la scanarea documentelor și introducerea lor în sistemul informatizat.

Un al doilea compartiment vizează Birourile de executări penale și de executări civile, iar cel de-al treilea fiind cel din care fac parte grefierii însărcinați cu procedura prealabilă, camera preliminară în cauzele penale și întocmirea proiectelor de hotărâri în cauzele având ca obiect încuviințarea executării silite.

Relațiile cu celelalte autorități și instituții publice au fost în cursul anului 2020 unele foarte bune, existând o colaborare reciprocă desigur, în limitele legii.

Condițiile austere generate de situația epidemiologică au condus, așa cum era normal, la o solidarizare și întrajutorare interinstituțională.

Considerăm că este suficient a aminti sprijinul primit din partea Spitalului Municipal Curtea de Argeș în dezinfectarea, cu soluții profesionale, a sediului instanței în momentul în care două grefiere au fost depistate pozitiv la testul Covid19 sau sprijinul acordat de Batalionului 33 Vânători de Munte “Posada” în susținerea misiunilor de pază a instanței și triere a persoanelor care solicită accesul în sediul judecătoriei.

Ţinând seama de realităţile concrete de la instanţă din anul 2020, apreciem activitatea desfăşurată ca fiind una foarte bună, cu amprenta calităţii şi operativităţii.

La nivel general, gradul de eficienţă al instanţei s-a menținut a fi „EFICIENT”, însă acest aspect s-a datorat lipsei resurselor umane și mai ales creșterii complexităţii volumului de muncă.

În condiţiile expuse anterior, încadrarea acestei instanţe în gradul de eficienţă „EFICIENT” o apreciem a fi un rezultat pozitiv, obținut ca urmare a unui efort colectiv, întregul personal mobilizându-se exemplar pentru îndeplinirea corespunzătoare a actului de justiție.

PREŞEDINTE,

Judecător Stana Corneliu-Adrian

1. Cu titlu exemplificativ amintim munca de la domiciliu, unde logistica a permis, sau deschiderea corespondenţei doar după un interval de păstrare de minim 24 de ore [↑](#footnote-ref-1)